קלמן רוזן

ביוגרפיה

קלמן רוזן נולד ב-25 במרץ 1931 בוקרשט, רומניה. לרחל ברוך (1978-1907) ושמואל רוזן (1973-1900). אביו שמואל, היה דתי שומר מסורת ועבד כשען, "זייגרמאכר" (יידיש: "[ה]שען") וצורף, ברומניה בעת המלחמה, בנה כנסיות כעבודת כפייה. לקלמן אחות אחת, יונה רוזן (נולדה ב-3 בספטמבר 1929), וכיום מתגוררת בקיבוץ לוחמי הגטאות, שבצפון ישראל. ברומניה גרו בשכונה נוצרית ברחוב calea Rahocei' מספר 358. קלמן ויונה מאז ועד היום שמרו אחד על השני, והיו אחים וחברים טובים. 
בילדותו למד קלמן בבית הספר העממי "רונטי רומן" שבבוקרשט רומניה. ולאחר 4 שנים למד בבית הספר המקצועי לחשמל "הפטיש". בבית הספר המקצועי שומע על תנועת "דרור", ובגיל 17 היה חלק משמעותי מהנהגת התנועה, ואחראי על סניף "הקן" בבוקרשט. קלמן פעל בנוסף לתפקיד בהנהגה, כמדריך נוער, כאשר יונה אחותו, עבדה כמדריכה של הצעירים. 
ב-25 בדצמבר 1947 עזב את בוקרשט, והוביל 55 נערים ונערות, מתנועת דרור, במסעם לארץ ישראל, יחד עם אחותו יונה ובת דודתו טובה בן ארי (2016-1931). בתחילה נסעו ברכבת לבורגס, בולגריה, ומשם המשיכו באוניות מעפילים גדולות: "פָּאן יוֹרק" (Pan York; ובשמה העברי: "קיבוץ גלויות") ו"פָּאן קרֶסֶנט" (Pan Crescent; בשמה העברי: "עצמאות") לישראל, כשהגיעו לחופי הארץ, הוחזרו לקפריסין למשך כחצי שנה והוחזקו במחנה המעצר "מחנה החורף". 
ב-25 במרץ 1948, יום הולדתו של קלמן עלו ארצה לעיר חיפה. משם נשלחו למחנה מעבר ברעננה ומשם לגבעת ברנר, שם עבד קלמן חצי יום בבית יציקה וחצי יום בלימודי עברית. לאחר שנתיים בגבעת ברנר עברו לקיבוץ משגב עם, שעל גבול לבנון.

משפחה

בשנת 1952 התחתן עם אנוצה גולדנברג (נוצי) (2001-1941) ילידת בוקרשט, רומניה. שאותה פגש עוד בצעירותו בבוקרשט, כאשר היו פעילים בתנועת דרור (שלימים נהפכה לתנועת הבונים דרור), ושוב נפגשו דרכם בקיבוץ משגב עם, בו נישאו. ב-1954, לאחר לידת בנם הבכור, עברו לנהריה, עיר מגוריו של קלמן עד היום, אנוצה עבדה כמנהלת משק בית ולבסוף התמסרה לגידול המשפחה. בתחילה התגוררו בגבעת אוסישקין בבית קטן שאינו התאים למספר הנפשות, ובו חיו באמצעים דלים. משם עברו לרחוב שי עגנון, ולאחר מכן לרחוב אחד העם, לבית שהתאים יותר לכמות הנפשות, ב-1977 עברו לשדרות הגעתון, שם מתגורר קלמן עד היום. לקלמן ואנוצה נולדו 4 ילדים. הבכור יהושוע רוזן (1980-1953) בחור נבון מוכשר ציוני בגרות של 100, חובב שירה, מוזיקה ואומנות. השני במספר הוא אריה רוזן ( נולד ב-31 בדצמבר 1959) אריה עובד עם קלמן בעסקי הביטוח, כיום מכהן כמנהל החברה, ובזמנו הפנוי חובב ים מושבע. בשנת 1982 נישא לאילנה לוריא (לולו) (נולדה ב-12 באוגוסט 1959) ולהם שני ילדים גל (נולד ב-31 ביולי 1986) ולי (נולדה ב-14 באוגוסט 1992). שמו של גל היה אמור להיקרא על שם הספינה הראשונה שנכנסה לנמל ביום היוולדו ,אך במקום ספינות היו רק גלים, גל העניק ללי, אחותו, את שמה. כיום אריה ואילנה מתגוררים במושב שבי-ציון שבצפון ישראל. הילדה השלישית היא עדנה רוזן (נולדה ב-11 במרץ 1959). מאז שהייתה קטנה התעסקה בעולם המחול, כיום מנהלת בית ספר מצליח למחול בעיר הולדתה נהריה. בשנת 1982 נישאה לאורי בצלאל (נולד ב-8 באוקטובר 1953). ולהם 3 ילדים, עינת (נולדה ב-22 באפריל 1983), תום (נולד ב-24 בספטמבר 1986) ורותם (נולדה ב-25 במרץ 1991). רותם חולקת את תאריך לידתה יחד עם סבא שלה, קלמן רוזן. הילד הצעיר ביותר, אבנר רוזן (נולד ב-16 בפברואר 1965). אבנר הפך את התחביב למקצוע, ובגיל 16 פתח חנות בגדים שלימים הפכה לגלשנים שעם הזמן הפכה לרשת משגשגת, וכיום היא רשת חנויות גלשנים ואופניים רוזן ומינץ. בשנת 1995 נישא לזהר דה ווריס (נולדה ב-21 במרץ 1970), ולהן נולדו תאומות תמר ויעל (נולדו ב-20 ביולי 1997) ובן בשם נעם (נולד ב-5 בפברואר 2006). התאומות נקראו על שמות דמויות תנכיות, ושמו של נעם מורכב מאות אחת מכל אחד מחברי המשפחה, כאשר זוהר תרמה את החולם החסר. ב-2001 נפטרה אנוצה אשתו של קלמן, לאחר מאבק במחלה קשה וממושכת, קלמן טיפל בה במסירות ובאהבה גדולה, חיפש בין היתר תרופות חדשניות, בארץ ובעולם. לאחר מותה, תרם קלמן פארק שעשועים לילדים ע"ש נוצי, והקים את תחרות הברידג' השנתית לזכרה.

עבודה

כשעבר לנהריה יחד עם אשתו אנוצה וילדם הבכור עבד במפעל "ישראסבסט" כפועל במשמרות, לאחר מכן עבד כחשמלאי והשלים בגרויות. בנוסף עבד קלמן כפקיד בעיריית נהריה. ובמקביל למד להיות סוכן ביטוח. התחיל לעבוד כסוכן ביטוח במשרד קטן גודל של 3 מ' על 2 מ', ברחבת עיריית נהריה. לקלמן החרוץ היה עובר מדלת לדלת במטרה לשכנע אנשים לעשות ביטוח, אפילו ניסה לשכנע את אנשי הקיבוץ לדאוג לעצמם (מה שלא היה מקובל אז בתפיסה הקיבוצית). בשל חריצותו ונחישותו של קלמן התפתחה יוזמתו, ואחר זמן קצר עבר למשרד גדול יותר באותה קומה, לבסוף למשרד השוכן עד היום בשדרות הגעתון 46 בנהריה. רוזן ענק הביטוח, הוא מפעל חייו של קלמן רוזן, ומהווה אחת מסוכנויות הביטוח הגדולות בישראל. החברה הוקמה ב-1967 וכיום מעסיקה מעל ל-60 עובדים בשבעה סניפים, נהריה, צ'ק פוסט, יוקנעם, כרמיאל, קריית אתא, קריית מוצקין וחיפה. במהלך עבודה כסוכן ביטוח, קטף קלמן פרסים שונים, בשנת 1971 הצטרף כחבר במועדון המיליון של חברת הביטוח מגדל.

תחביבים

מאז ילדותו, חונך קלמן יחד עם אחותו יונה, להעריך אומנות, לצפות באופרות וליהנות מספרים. עד היום קלמן מממש חינוך זה ומחזיק במנוי מזה שנים באופרה הישראלית ומנויי המחול של המשכן לאמנויות הבמה, בנוסף מנוי ל-3 תאטרונים בצפון. קלמן מאזין מושבע ומקליט קלטות של התוכניות של פרופסור מיכאל הרסגור (שמו בלידה: מישל גולדברג (Michel Goldberg);‏ בגלי צה"ל (בראשי תיבות: גל"צ), קלמן מאוד אוהב לעזור ולתמוך בחבריו ומשפחתו, לא מפספס אף אירוע של ילדיו או נכדיו. קלמן אספן בולים וחובב מרציפן מושבע.